AB Audimas

AB „Audimas“ – Lietuvos sporto ir laisvalaikio drabužių gamintoja. Gamina ir prekiauja apranga, aksesuarais profesionaliems sportininkams bei aktyviai gyvenantiems žmonėms.

 Valdymas 
Nuo 2019 m. vasario mėn. įmonei vadovauja Eglė Gruodienė. Beveik 90 % bendrovės akcijų priklauso trims pagrindiniams akcininkams: Ona Balžekienė valdo 29,83 %, Rimvydas Povilaitis ir Arvydas Povilaitis valdo po 29,83 %. Kiti smulkūs akcininkai valdo likusius 10,51% akcijų (2013 m.).„Audimo“ pelnas augo 64% , Verslo žinios. Nuoroda tikrinta 2014 m. spalio 12 d.

2021 m. spalio mėn. pertvarkyta AB „Audimas“ organizacinė struktūra: atskirtos gamybos (UAB „Audimas Supply“) ir prekybos (UAB „Audimas Brand“) veiklas vykdančios įmonės bei įsteigta nekilnojamo turto valdymo bendrovė (UAB „Audimo turtas“).

 Istorija 
Įmonė buvo įsteigta 1931 m. Kaune.„Apie įmonę“ Oficialus įmonės tinklalapis. Nuoroda tikrinta 2014 m. spalio 12 d. 1991 metais, po Lietuvos nepriklausomybės atkūrimo, bendrovė pradėjo naują veiklos ir plėtros periodą.Audimas. Bendrovės pristatymas, 2013 m. . Nuoroda tikrinta 2014 m. spalio 15 d.

1997 m. pasirodė pirmosios sezoninės drabužių kolekcijos, pažymėtos „Audimo“ prekės ženklu. Tais pačiais metais buvo atidaryta pirmoji bendrovei priklausanti parduotuvė.Matomi ir nematomi „Audimo“ veidai(1) , Versus žurnalas. Nuoroda tikrinta 2014 m. spalio 15 d.

1999 m. bendrovė pradėjo bendradarbiauti su Lietuvos nacionaliniu olimpiniu komitetu ir gaminti sportinę aprangą Lietuvos sportininkams, dalyvaujantiems olimpinėse žaidynėse ir nacionalinėse varžybose.

2000 m. bendrovė pristatė drabužių kolekcija, skirta olimpinėms žaidynėms Sidnėjuje.Šerėnaitė, Asta. Olimpinei aprangai gimti prireikia bent pusantrų metų, Verslo žinios. Nuoroda tikrinta 2014 m. spalio 15 d.

2001–2010 m. bendrovė buvo Lietuvos gatvės krepšinio turnyro „Orange Virus“ iniciatorė ir oficiali organizatorė.Kompanija “Audimas” kartu su miestų merais atgaivins krepšinio aikštynus , Sekundė. Nuoroda tikrinta 2014 m. spalio 15 d.Sostinę drebino tradicinis krepšinio turnyras „Orange Virus“, 15min. Nuoroda tikrinta 2014 m. spalio 15 d.

2002 m. bendrovė pristatė aprangą, skirtą Lietuvos sportininkams, dalyvaujantiems 2002 m. žiemos olimpinėse žaidynėse Solt Leik Sityje (JAV).Olimpiečiai vilkės “Audimo” sportinius drabužius, Delfi. Nuoroda tikrinta 2014 m. spalio 15 d.

2004 m. buvo sukurta ir pristatyta drabužių kolekcija, skirta Lietuvos sportininkams, dalyvaujantiems Atėnų olimpinėse žaidynėse.Olimpiečiams – „Audimo“ apranga , Verslo žinios. Nuoroda tikrinta 2014 m. spalio 15 d.

2006 m. sukurta drabužių kolekcija, skirta Lietuvos sportininkams, dalyvaujantiems Žiemos olimpinėse žaidynėse Turine.Olimpinių žaidinių ugnis perduota Turinui , Verslo žinios. Nuoroda tikrinta 2014 m. spalio 15 d.

2008 m. sukurta drabužių kolekcija, skirta Lietuvos sportininkams, dalyvaujantiems olimpinėse žaidynėse Pekine.Ramoška, Saulius. Lietuvos olimpiečiai išsiskirs žalia spalva, Delfi. Nuoroda tikrinta 2014 m. spalio 15 d.

2011 m. lietuvių ekspedicijos į Antarktidą dalyviai vilkėjo įmonės sukurtus drabužius.Audimo drabužiai atlaikė ir šiauriausio žemyno iššūkius , Bendrovės tinklalapis. Nuoroda tikrinta 2014 m. spalio 16 d.Lietuviai slidinėja net Antarktidoje , Pasaulio lietuvių kalnų slidinėjimo mėgėjų asociacijos tinklalapis. Nuoroda tikrinta 2014 m. spalio 16 d.

2012 m. sukurta drabužių kolekcija Lietuvos sportininkams, dalyvaujantiems Londono olimpinėse žaidynėse.Jurkevičienė, Jurga. Londono arenose – ir stiliaus varžybos , Lietuvos rytas. Nuoroda tikrinta 2014 m. spalio 15 d.

2013 m. sukurtos drabužių kolekcijos, skirtos Lietuvos ir Baltarusijos sportininkams, dalyvaujantiems Sočio olimpinėse žaidynėse.Krukauskas, Modestas. Likus 84 dienoms iki Sočio olimpiados – Lietuvos olimpiečių aprangos pristatymas be olimpiečių , 15min. Nuoroda tikrinta 2014 m. spalio 16 d.

 Pasiekimai 
 1998 m. sporto kostiumas „UNO“ apdovanotas Lietuvos metų gaminio diplomu.„Lietuvos metų gaminio“ laureatai , Lietuvos pramonininkų konfederacijos tinklalapis. Nuoroda tikrinta 2014 m. spalio 16 d.
 1998–2004 m. už nuopelnus modernizuojant gamybą, gerinant darbo sąlygas, plečiant produkcijos asortimentą ir rinkas, Lietuvos pramonininkų konfederacijos pripažinta konkurso „Sėkmingai dirbanti įmonė" nugalėtoja.Nominacija „Sėkmingai dirbanti įmonė – 2013“ , Lietuvos pramonininkų konfederacijos tinklalapis. Nuoroda tikrinta 2014 m. spalio 16 d.
 2001 m. geriausio „IKEA“ tiekėjo Baltijos šalyse diplomas.Nominacija „IKEA“ pripažino „Audimą“ geriausiu tiekėju, Delfi. Nuoroda tikrinta 2014 m. spalio 16 d.
 2001, 2003 ir 2004 m. pelnė „Lietuvos metų eksportuotojo“ apdovanojimus.„Lietuvos metų eksportuotojo“ 2001–2011 metų nugalėtojai , Lietuvos pramonininkų konfederacijos tinklalapis. Nuoroda tikrinta 2014 m. spalio 16 d.
 2003 m. sportinės aprangos kostiumas „Athens 2004“ išrinktas geriausiu „Lietuvos metų gaminiu“.
 2004 m. sportinė apranga su ženšenio apdaila pripažinta „Lietuvos metų gaminiu“ ir apdovanota sidabro medaliu.
 2004 m. įmonės generalinė direktorė Ona Balžekienė tapo Lietuvos verslo šlovės galerijos laureate.
 2005 m. už veiklos plėtojimą Latvijoje įmonė gavo „Merkurijaus“ stiliaus ir mados srities metų vilties apdovanojimą.Geriausia Lietuvos įmonė Latvijoje – „VP Market“, Delfi. Nuoroda tikrinta 2014 m. spalio 16 d.
 2006 m. sportinis kostiumas „Torino 2006“ išrinktas geriausiu „Lietuvos metų gaminiu“.
 2007–2011 m. Lietuvos nacionaliniu olimpiniu komiteto komiteto apdovanojimai „Už nuopelnus Lietuvos Olimpiniam judėjimui (sąjūdžiui)“.
 2012 m. įmonė apdovanota prizu „Geras dizainas” už oficialią Lietuvos Olimpinės rinktinės aprangą Londono olimpinėms žaidynėms.2012 m. dizaino prizo nugalėtojai , Lietuvos dizaino forumo tinklalapis. Nuoroda tikrinta 2014 m. spalio 16 d.
 2014 m. įmonė prisijungė prie geros verslo praktikos įvedant eurą Lietuvoje memorandumo.Naujienos: „Audimas“ prisijungė prie geros verslo praktikos, Oficialus įmonės tinklalapis. Nuoroda tikrinta 2014 m. spalio 16 d.

 Produktai 
Nuo 2008 m. įmonė per metus sukuria ir rinkai pateikia 4 drabužių kolekcijas rudens, žiemos, pavasario ir vasaros sezonams. Gaminami drabužiai moterims ir vyrams. Siuvamas apatinis trikotažas (liemenėlės, kelnaitės, marškinėliai, kojinės), viršutiniai drabužiai (bliuzonai, kelnės, palaidinės, sijonai, suknelės, striukės, švarkai, kombinezonai) ir speciali apranga (maudymosi kostiumėliai, krepšinio apranga). Įmonė gamina galvos apdangalus (skaras, kepures), aksesuarus (apyrankes, diržus, pirštines, šalikus), rankšluosčius, sportinius krepšius, kuprines.Įmonės elektroninė parduotuvė „e-Audimas“ . Nuoroda tikrinta 2014 m. lapkričio 6 d.

Drabužių kolekcijos skirstomos pagal temas. Moteriškų ir vyriškų drabužių kolekcijas bendrovė skirsto pagal juos dėvinčiojo veiklą sporto salėje ir lauke (ne patalpoje). Salės drabužių paskirtis – gimnastika, treniruotės ir mankšta. Moteriškų lauko drabužių kolekcijos skirtos laisvalaikiui, kelionėms (nuo 2006 m.), žiemos sportui (nuo 2003 m.), dviračių sportui, tenisui ir paplūdimiui. Vyriškų salės drabužių kolekcija skiriama gimnastikai, treniruotėms, treniruoklių salei bei krepšiniui.

Įmonė kartu su žymiais Lietuvos rūbų dizaineriais kuria specialių temų aprangos kolekcijas. 2010 m. dizaineriai Aleksandras Pogrebnojus ir Vida Simanavičiūtė (mados duetas „A&V”), bendradarbiaudami kartu su įmone, teniso aikštyne pristatė drabužių kolekciją „Ruduo – Žiema 2010–2011“.A.Pogrebnojus ir V.Simanavičiūtė kolekciją pristatė teniso aikštyne, Kauno diena. Nuoroda tikrinta 2014 m. lapkričio 6 d.

2012 m. didžiausio Lietuvos mados festivalio „Mados infekcija“ metu dizainerė Sandra Straukaitė pristatė kartu su įmone sukurtą paplūdimio drabužių kolekciją.„Mados infekcija“: ar viskas kas „gražu“ yra gražu?, Delfi. Nuoroda tikrinta 2014 m. lapkričio 6 d.

2012 m. dizaineris Juozas Statkevičius pristatė specialiai įmonės prekės ženklui sukurtą aktyvaus laisvalaikio drabužių liniją moterims „Black & White“.J. Statkevičių sukurti kolekciją įkvėpė olimpiada , Lietuvos rytas. Nuoroda tikrinta 2014 m. lapkričio 6 d. Įmonė platino 2013 m. dizainerio pavasario – vasaros kolekcijai sukurtą ir atgarsio tarptautinėje žiniasklaidoje sulaukusį „raumenų kostiumą“.Jurevičiūtė, Beatričė Kolekciją pristatęs ir užsienio spaudos dėmesio sulaukęs J. Statkevičius liūdi dėl Lietuvos likimo , Lietuvos rytas. Nuoroda tikrinta 2014 m. lapkričio 6 d.

2014 m. pavasario – vasaros prabangių sportinių drabužių kolekciją sukūrė dizainerė Kristina Kalinauskaitė.K.Kalinauskaitė: moteriškumas ir prabanga – net ir su sportine apranga, Delfi. Nuoroda tikrinta 2014 m. lapkričio 6 d.

 Rinkodara 
2001 m. bendrovė pristatė savo pirmąjį reklaminį vaizdo klipą ir šūkį „Judėjimo laisvė“.

2002 m. įmonė savo reklaminiam klipui įsigijo ir panaudojo muzikinės grupės „Queen“ dainą „Spread Your Wings“.Už „Queen“ dainą reklaminiame klipe „Audimas“ sumokėjo 40.000 Lt, Delfi. Nuoroda tikrinta 2014 m. lapkričio 7 d.

2003 m. krepšiniui sukurta įmonės prekių grupė buvo atskirta nuo pagrindinio prekės ženklo „Audimas“ ir pristatytas naujas prekės ženklas „Orange Virus“.Per Lietuvą nusiris „oranžinio viruso“ banga, Delfi. Nuoroda tikrinta 2014 m. lapkričio 7 d.

2007 m. įmonė atnaujino „Audimo“ prekės ženklo logotipą.

2013 m. atlikto tyrimo duomenimis, įmonės prekės ženklas pateko į mėgstamiausių prekių ženklų Lietuvoje šimtuką (76 vieta) ir mėgstamiausių lietuviškų prekės ženklų penkiasdešimtuką (38 vieta).Balčiūnienė, Rūta. „Google“ – mėgstamiausias, „Vilkyškių“ – labiausiai augęs prekės ženklas , Verslo žinios. Nuoroda tikrinta 2014 m. lapkričio 7 d.TOP 100 mėgstamiausių prekių ženklų ir mėgstamiausi lietuviški prekės ženklai Lietuvoje, 2013 m. , Verslo žinios. Nuoroda tikrinta 2014 m. lapkričio 7 d.

Nuo 2013 m. įmonė pradėjo prekės ženklo, veiklos koncepcijos bei pardavimų vietų atnaujinimą.„Audimas“ tinklo atnaujinimui ir plėtrai skirs 4 mln. Lt , Verslo žinios. Nuoroda tikrinta 2014 m. lapkričio 7 d.

 Technologija 
Drabužių modelių gaminimui, žymėjimui ir rūšiavimui įmonė naudoja „Investronica“ ir „Gerber“ technologijas bei 3 „Lectra“ mašinas. Bendrovės siuvimo cechai yra aprūpinti „Juki“, „Yamato“ standartinėmis ir specializuotomis siuvimo mašinomis. Įmonės siuvinėjimo skyrius aprūpintas automatine 9 spalvų, 12 galvučių „Barudan“ siuvimo mašina. Bendrovė drabužių gamyboje naudoja šiuos audinių marginimo būdus: šilkografija, sublimacija, šiluminis marginimas, suliejimas. Įmonė naudoja besiūles technologijas: mechaninis kirpimas, kirpimas lazeriu, viršgarsinis kirpimas, medžiagas lipdanti juosta. Šiluma paveiktos siūlės ir detalės kompanijos yra naudojamos austiems ir megztiems drabužiams.

Drabužių gamyboje įmonė naudoja natūralų pluoštą (kelių rūšių medvilnę, merinosų veislės avių vilną, medžiagas iš perdirbtos bambuko medienos pluoštų, iš kavos ir kitų medžiagų), dirbtinį pluoštą (elastaną, specialias dirbtines membranas ir kitas medžiagas) bei mišrų pluoštą.Matomi ir nematomi „Audimo“ veidai(2) , Versus žurnalas. Nuoroda tikrinta 2014 m. lapkričio 6 d.Aprangos ypatumai , Bendrovės tinklalapis. Nuoroda tikrinta 2014 m. lapkričio 6 d.

Įmonės gaminių kokybės vadybos sistema yra sertifikuota pagal ISO 9001-2008, mažmeninė prekyba yra sertifikuota pagal ISO 9001-2000.Sertifikuotos kokybės valdymo sistemos , Lietuvos standartizacijos departamento tinklalapis. Nuoroda tikrinta 2014 m. lapkričio 6 d.

 Plėtra 
Bendrovė turi du gamybinius padalinius Kaune ir Jonavoje, tris antrines įmones Baltarusijoje, Rusijoje (atstovybė įkurta 2006 m.) ir Latvijoje (nuo 2013 m.) bei mažmeninės prekybos tinklą visoje Lietuvoje. 2007 m. įmonė išplėtė prekybos tinklą į Lenkiją.

Pirmoji parduotuvė Latvijoje (Rygoje) buvo atidaryta 2002 m.„Audimas“ atidarys pirmąją parduotuvę Latvijoje, Delfi. Nuoroda tikrinta 2014 m. spalio 17 d., tačiau dėl šalį stipriai palietusios ekonominės krizės bei pakeltų nuomos kainų, įmonė ją uždarė.Sergijenko, Dina. „Audimas“ veržiasi į užsienį , Verslo žinios. Nuoroda tikrinta 2014 m. spalio 17 d. 2013 m. pabaigoje įmonė sugrįžo į Latvijos rinką ir Rygoje antrą kartą atidarė savo pirmąją parduotuvę.Noreika, Matas. „Audimas“ įžengė į Latviją , Verslo žinios. Nuoroda tikrinta 2014 m. spalio 17 d.

2014 metais bendrovė turėjo 14 firminių parduotuvių Lietuvoje, 1 parduotuvę Latvijoje (Rygoje), bei 10 parduotuvių veikiančių franšizės pagrindu. Lietuvoje įmonė parduotuves turi Vilniuje (5), Kaune (4), Klaipėdoje (3), Šiauliuose (3), Panevėžyje (2), Alytuje (1), Marijampolėje (1), Utenoje (1), Kėdainiuose (1), Tauragėje (1) ir Ukmergėje (1).

Produkcija eksportuojama į Lenkiją, Vokietiją, Latviją, Estiją, Suomiją ir kitas šalis. 80% bendrovės produktų eksportuojami į ES šalis. Įmonė vykdo kitų kompanijų užsakymus bei tiekia joms savo produkciją į Šveicariją, Italiją, Vokietiją, Prancūziją, Jungtinę Karalystę, Švediją, JAV.

2011 m. įmonė turėjo apie 300 tiekėjų. Gamybos grandyje dirbo apie 300 žmonių.

2014 m. su savo prekės ženklu įmonė pardavė apie 40 % aprangos produkcijos, likusią gamybos dalį sudarė prekės su kitais prekės ženklais – „Assos“, „Lucas Hugh“, „Rapha“ ir kiti.Sesartė, Indrė. Iš Briuselio prašoma 200 mln. Lt eksporto skatinimui, Verslo žinios. Nuoroda tikrinta 2014 m. spalio 17 d.

 Rėmimas 
1998 m. bendrovė pasirašė pirmąsias sporto klubų rėmimo sutartis.

Nuo 1999 m. įmonė bendradarbiauja su Lietuvos tautiniu olimpiniu komitetu ir yra oficialus Lietuvos olimpiečių sportinės aprangos tiekėjas. 2014 m. įmonė tapo Baltarusijos nacionalinio olimpinio komiteto rėmėju.Naujienos: „Audimas“ tapo Baltarusijos „Nacionalinio Olimpinio Komiteto“ rėmėju Oficialus įmonės tinklalapis. Nuoroda tikrinta 2014 m. spalio 17 d.

Kompanija bendradarbiavo su Lietuvos lengvosios atletikos federacija bei rėmė nacionalinę lengvosios atletikos rinktinę.Širvinskas, Tadas. Rengti Lietuvos komandas – monkės biznis, Kauno diena. Nuoroda tikrinta 2014 m. spalio 17 d.

2002 m. įmonės sukurtus bei pasiūtus marškinėlius vilkėjo Lietuvos krepšinio lygos „Žvaigždžių dienos“ dalyviai.„Audimas“ aprengs krepšinio žvaigždes, Delfi. Nuoroda tikrinta 2014 m. spalio 17 d.

2004 m. įmonė inicijavo bendrą projektą dėl gatvės krepšinio aikštelių atnaujinimo didžiuosiuose Lietuvos miestuose. Bendrovės vadovai ir Vilniaus, Kauno, Klaipėdos ir Panevėžio miestų merai pasirašė Ketinimų protokolą, kuriuo įsipareigojo bendromis pastangomis atnaujinti 4 gatvės krepšinio aikšteles Vilniuje, Kaune, Klaipėdoje ir Panevėžyje.Poderys, Romas. Keturi miestai padės plisti krepšinio virusui, Kauno diena. Nuoroda tikrinta 2014 m. spalio 17 d.

Įmonė rėmė 2009 m. vykusio Čikagos (JAV) maratono dalyvius iš Lietuvos.Čikagos maratone – ir lietuvių komanda , Lietuvos rytas. Nuoroda tikrinta 2014 m. spalio 17 d.

2010–2011 m. įmonė buvo Lietuvos krepšinio klubo Kauno „Žalgiris“ rėmėju.Naujajame sezone žalgiriečiai vilkės „Audimo“ aprangą, Oficialus Kauno „Žalgirio“ tinklalapis. Nuoroda tikrinta 2014 m. spalio 17 d. Kompanija yra ilgametė Vilniaus krepšinio klubo „Lietuvos rytas“ rėmėja.Rėmėjų sąrašas , Oficialus Vilniaus krepšinio klubo „Lietuvos rytas“ tinklalapis. Nuoroda tikrinta 2014 m. spalio 17 d. Bendrovė rėmė Latvijos nacionalinę krepšinio rinktinę.

Įmonė remia jaunus perspektyvius sportininkus – Lietuvos moksleivių krepšinio lyga ir jos „Žvaigždžių dienas“ (2003–2004 m.MKL pasirašė sutartis , Oficialus Lietuvos moksleivių krepšinio lygos tinklalapis. Nuoroda tikrinta 2014 m. spalio 17 d.), Sabonio krepšinio centrąKrepšinio mokyklą baigė dešimtoji saboniukų laida, BasketNews.lt. Nuoroda tikrinta 2014 m. spalio 17 d.Finišavo A.Sabonio paramos fondo taurės krepšinio turnyras, EuroBasket.lt. Nuoroda tikrinta 2014 m. spalio 17 d., Šarūno Marčiulionio krepšinio akademijos organizuojamą krepšinio turnyrą „Hall-Ball“.Naujienos: „VITAMAX HALL-BALL“ 2005, Oficialus Šarūno Marčiulionio krepšinio akademijos tinklalapis. Nuoroda tikrinta 2014 m. spalio 17 d.Naujienos: FUJIFILM HALL- BALL 2006, Oficialus Šarūno Marčiulionio krepšinio akademijos tinklalapis. Nuoroda tikrinta 2014 m. spalio 17 d.Naujienos: ROKIŠKIO PIENO HALL-BALL 2007 – Turnyro nugalėtojai, Oficialus Šarūno Marčiulionio krepšinio akademijos tinklalapis. Nuoroda tikrinta 2014 m. spalio 17 d.

Bendrovė kasmet skiria paramą ir labdarą socialiai pažeidžiamų žmonių globai – žmonėms su negalia (Kauno neįgaliojo jaunimo užimtumo centruiRėmėjai, Kauno neįgaliojo jaunimo užimtumo centro tinklalapis. Nuoroda tikrinta 2014 m. spalio 17 d., Lietuvos aklųjų sporto federacijaiRėmėjai ir partneriai , Lietuvos aklųjų sporto federacijos tinklalapis. Nuoroda tikrinta 2014 m. spalio 17 d., Lietuvos kurčiųjų draugijaiOlimpiečiai atsisveikino tyliai , Lietuvos kurčiųjų draugijos tinklalapis. Nuoroda tikrinta 2014 m. spalio 17 d.), vaikams (visuomeninei organizacija „Gelbėkit vaikus“Rėmėjai ir partneriai, VO „Gelbėkit vaikus“ tinklalapis. Nuoroda tikrinta 2014 m. spalio 17 d.) bei vienišoms mamoms (Motinos ir vaiko paramos-labdaros fondui „Aušta“Rėmėjai, Motinos ir vaiko paramos-labdaros fondo „Aušta“ tinklalapis. Nuoroda tikrinta 2014 m. spalio 17 d.).

 Šaltiniai 

 Nuorodos 
 AB „Audimas“ tinklalapis 
 AB „Audimas“ elektroninė parduotuvė 

Kategorija:Siuvimo įmonės
Kategorija:Kauno įmonės
Kategorija:Drabužių parduotuvės